"Ich  hass d'Fasent, ich hass d'Fasent, ich hass d'Fasent" - des Mantra muess si sich in de Schädel brenne. Do derf ere kei Ussrutscher bassiere. De Bus fahrt los, ibber Land, heimwärts noch de Ärbet. "Ich hass d'Fasent. Des Rumjäschte, des Bajasse, der Hexedanz, der Hellelärm, diä knorzigi Maske mit de lange Zinke - des alles geht mer immer meh uff d'Nerve." Schun vor Wihnachte het si denne Stuss verzehlt, un dass es uss do nur ei Usswäg gitt: Witt furt fahre. Zum Kuseng noch Hamburg fir vir Däg. Si däts eifach  nimmi vertrage, diä verordnet Luschtigkeit. So tarnt will si ins Häs vum Brueder schlupfe un sich bim große Nachtumzug unter d'Männer mische - als einzigi Frau. Wie lang het si sich des ussgmolt! Schun als Kinderschiäleri het si vun dem dämonische Schauspil draimt mit ihre mittedrin. De Bus bremst hart. Wenn si verwischt werre, miesste de Brueder un de Vatter uss de Zunft nuss. So sin d'Regle. Des däte di zwei nit ibberläbe. Des dät si nit ibberläbe. Si fröschtelt.  "Narri!", briält ere ebber ins Ohr.  Der einde Nette vun de Zunft het sich hinter si ghockt, unni, dass si's g'merkt het. "Draimsch?", frogt er. "Jaja, ich draim mich furt. Weisch jo: d'Fasent" - "Ja, ich weiß. Schad, dass de nit do bisch", sait er mit eme sahnige Blick un schickt sich zum Usstige: "Weisch eigentlich, dass ich bim Umzug näbe dinnem Brueder herlauf? Also, glückseligi Fasent in Hamburg! "Si fahrt witter. Ihr Herz vollfiährt ä Hexedanz.  Ulrike Derndinger